Diari Oficial de la Generalitat Valenciana


Sumari del DOGV 8945, del 05-11-2020 (2020/9194)

RESOLUCIÓ de 30 d'octubre de 2020, de la Presidència de la Generalitat, per la qual s'atorguen subvencions de les previstes en el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9194


Data del document
:   30-10-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 d'octubre de 2020, de la Presidència de la Generalitat, per la qual s'atorguen subvencions de les previstes en el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. [2020/9194]  
D'acord amb el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, han tingut entrada en el Gabinet del President determinades sol·licituds d'aquestes ajudes.  
Així mateix, l'article 94 de la Llei 39/2015 d'octubre del procediment administratiu comú de les administracions públiques, estableix la possibilitat de desistiment dels interessats respecte de la seua sol·licitud en un procediment.  
De conformitat amb l'article 8 del Decret 196/2019, de 20 de setembre, del Consell, que estableix l'òrgan competent per a l'atorgament de la subvenció i amb el Decret 8/2019, de 26 de setembre, de 2019, del president de la Generalitat, que desplega l'anterior, resolc:  
  
  
Primer  
Concedir les ajudes que es recullen en l'annex I d'aquesta resolució, per a cobrir els danys als quals fa referència l'article 10.1 del Decret 196/2019, de 20 de setembre, del Consell, desplegat pel Decret 8/2019, de 26 de setembre, del president de la Generalitat, segons els peritatges efectuats sobre els danys posats de manifest pels beneficiaris d'aquestes ajudes i que igualment s'assenyalen en l'avantdit annex.  
  
L'import d'aquestes ajudes s'imputarà a l'aplicació 63.27.19.288.15.1, línia S0934000, de l'estat de despeses del pressupost de la Generalitat per a l'exercici 2020, que compta amb un import total d'1.300.000 euros, incrementada per Acord del Consell de 14 de febrer de 2020, per import de 5.000.000 d'euros, i per Acord del Consell de 10 d'abril de 2020, per import de 11.779.994,00 d'euros, que fan un total de 95.356.331 euros.  
  
Segon  
Autoritzar i disposar els crèdits corresponents a les ajudes a favor de les persones assenyalades en l'annex d'aquesta resolució, que s'imputaran a l'aplicació 11.49.28.846.84.1, línia S0934000, de l'estat de despeses del pressupost de la Generalitat per a l'exercici 2020.  
  
Tercer  
Reconéixer l'obligació i proposar el pagament dels imports corresponents a les ajudes assenyalades en l'annex d'aquesta resolució per a cadascuna de les persones beneficiàries d'aquestes ajudes i que igualment s'assenyalen en aquest annex.  
  
Quart  
Denegar les ajudes que es recullen en l'annex II d'aquesta resolució, segons els diferents motius que es recullen en l'esmentat annex. Els motius referits són els següents:  
1) No s'ha constatat en l'habitatge danys en estris i béns de primera necessitat.  
2) El sol·licitant de l'ajuda és persona jurídica.  
3) Duplicitat de sol·licituds. Hi ha una altra sol·licitud d'ajuda referida al mateix habitatge que ha estat resolta favorablement.  
4) Els danys declarats no s'han produït en un habitatge.  
  
Contra aquesta resolució, que posa fi a la via administrativa, es podrà interposar un recurs de reposició o bé, directament, un recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 d'octubre de 2020.- El president de la Generalitat, p. d. (ap. seté.q, R 19.07.2019; DOGV 22.07.2019), el sotssecretari: Emili Josep Sampio Morales.